Das isch ja vielich nöd schlecht gsi…Wie ich ja scho erwehnt han, simmer da bimene pastor. Und amene pastor sini ufgab, isches z'predige. Und weret dem das mer z nacht gesse hend, heter eus gfröget, ob mir wennd uf englisch öpis predige a dem abig. Mir hend  natürlich gmeint, es seg en witz gsi und mer hend chli müesse schmuntzle und na es paar witzli drüber gmacht. Und wommer denn i dem chile ruum ine ghockte sind hetter dene lüüt eus vorgstelt. Natürlich uf arabisch. Und nacher hetter eus bittet füre z gah. Guet das hemmer denn au gmacht. Aber den hetted mer tatsechlich sele öpis verzelle uf englisch, so das er chan uf arabisch übersetze. Hmmm…das isch grad chli e blödi situation gsi. Will die wo eus chli besser kenned, wüssed, das mer nöd würklich flüssend  englisch chönd…also hemmer ihm erchlärt, dass das nöd gat…und sind nach es paar minute wider ufem benkli ghöklet und hend ihm zue gloset;-)